Diari Oficial de la Generalitat Valenciana


Sumari del DOGV 2925, del 07-02-1997 (1997/821800)

ORDRE de 18 de novembre de 1996, de la Conselleria de Cultura, Educació i Ciència, per la qual es desestima la sol·licitud de modificació de l'autorització del centre autoritzat d'ensenyaments musicals Aula de Música de València.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2925

Data del DOGV
:   07-02-1997

Secció del DOGV
:   ALTRES DISPOSICIONS

Número del document
:   1997/821800


Data del document
:   18-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de novembre de 1996, de la Conselleria de Cultura, Educació i Ciència, per la qual es desestima la sol·licitud de modificació de l'autorització del centre autoritzat d'ensenyaments musicals Aula de Música de València.  
L'expedient ha estat iniciat pel titular del centre privat de grau elemental de música Aula de Música de València, sol·licitant autorització per a impartir determinades assignatures de grau mitjà del Pla que s'extingeix.  
L'article 9 del Reial Decret 389/1992, de 15 d'abril, estableix la classificació dels centres d'ensenyaments musicals, diferenciant entre els elementals (com és aquest cas), que únicament poden impartir ensenyaments de grau elemental, i els centres professionals que imparteixen el grau mitjà i, si s'escau, el grau elemental.  
La Unitat d'Inspecció Educativa ha emés informe desfavorable ja que el centre incompleix la condició establerta a la Disposició Transitòria Tercera del Reial Decret 321/1994, de 25 de febrer, sobre autorització a centres docents per a impartir ensenyaments artístics, donat que la seua classificació és per al grau elemental i l'autorització sol·licitada es refereix al grau mitjà del Pla 66.  
D'acord amb la disposició esmentada a l'apartat anterior, l'accés d'un centre a l'autorització per a impartir ensenyaments anteriors a la nova ordenació educativa queda condicionat a la seua autorització per al grau equivalent dels nous ensenyaments, en aquest cas, el grau mitjà, amb el compliment dels requisits mínims establerts a la legislació vigent.  
Ateses les al·legacions presentades per la titular del centre i vist que, tant el Decret 1.987/1964, de 18 de juny, sobre reglamentació de centres no oficials d'ensenyaments artístics, com el Decret 2.618/1966, de 10 de setembre, sobre reglamentació general dels Conservatoris de música, han estat expressament derogats pel Reial Decret 389/1992, de 15 d'abril, i el Reial Decret 321/1994, de 25 de febrer, actualment vigents.  
Atès que, en conseqüència, no s'hi pot aplicar, com reclama la persona interessada, el Decret 2618/1966 de 10 de setembre per a accedir al que es sol·licita sense la reclassificació del centre com a professional, ja que la Disposició Transitòria Tercera del Reial Decret 321/1994 esmentada s'hi oposa clarament, determinant que de no obtindre l'autorització per al grau equivalent del nous ensenyaments, el centre impartirà els ensenyaments del pla que s'extingeix en els mateixos termes que li corresponen per la seua classificació, d'acord amb el Decret 1.987/1964 derogat.  
Atesa la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics (BOE de 28 d'abril), i el Reial Decret 321/1994, de 25 de febrer (BOE de 6 d'abril), sobre autoritzacions de centres docents privats d'ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
Ordene  
Primer  
Desestimar la sol·licitud de modificació de l'autorització, per ampliació d'ensenyaments a determinades assignatures de grau mitjà del Pla que s'extingeix, del centre autoritzat d'ensenyaments de grau elemental de música que més avall s'indica.  
Centre: Aula de Música.  
Adreça: carrer de Maldonado, 48 baix.  
Localitat: València.  
Província: València.  
Titular: Berta Pilar Beltran Calomarde.  
Codi: 72094089.  
Disposició addicional  
Aquesta desestimació donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 18 de novembre de 1996  
La consellera de Cultura, Educació i Ciència  
MARCELA MIRÓ PÉREZ